ᱯᱟᱥᱛᱚ

ᱯᱟᱥᱛᱚ (ᱯᱟᱥᱛᱚ: پښتو) ᱟᱫᱚᱢ ᱚᱠᱛᱮ ᱯᱚᱠᱷᱛᱚ ᱦᱚᱸ ᱢᱮᱱᱚᱜᱚᱜ ᱜᱮᱭᱟ, ᱱᱚᱣᱟ ᱫᱚ ᱯᱟᱥᱛᱩᱱ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱯᱟᱨᱥᱤᱭᱟᱱ ᱥᱟᱶᱦᱮᱫ ᱨᱮ ᱟᱯᱷᱜᱟᱱᱤ ᱟᱨ ᱦᱤᱱᱫᱤ-ᱩᱨᱫᱩ ᱨᱮᱫᱚ ᱯᱟᱴᱷᱟᱱ ᱢᱮᱱᱛᱮ ᱵᱟᱲᱟᱭᱚᱜᱼᱟ᱾ ᱱᱚᱣᱟ ᱯᱟᱹᱨᱥᱤ ᱨᱚᱨᱚᱲ ᱦᱚᱲ ᱠᱚᱫᱚ ᱯᱟᱥᱛᱩᱱ ᱥᱮ ᱯᱟᱠᱷᱴᱩᱱ ᱟᱨ ᱟᱫᱚᱢ ᱚᱠᱛᱮ ᱫᱚ ᱟᱯᱷᱜᱟᱱ ᱥᱮ ᱯᱟᱴᱷᱟᱱ ᱦᱚᱸ ᱠᱚ ᱢᱮᱛᱟᱠᱚᱣᱟ᱾ ᱱᱚᱣᱟ ᱫᱚ ᱥᱟᱢᱟᱝ ᱤᱨᱟᱱᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱞᱮᱠᱷᱟᱜ ᱠᱟᱱ᱾ ᱯᱟᱥᱛᱚ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱵᱟᱨᱭᱟ ᱡᱟᱹᱛᱨᱤᱭᱟᱹ ᱯᱟᱹᱨᱥᱤ ᱢᱩᱫᱽ ᱢᱤᱫ ᱨᱮ ᱢᱤᱫᱴᱮᱱ ᱠᱟᱱᱟ ᱟᱨ ᱱᱚᱣᱟ ᱯᱟᱠᱤᱥᱛᱟᱱ ᱨᱮ ᱫᱚᱥᱟᱨ ᱵᱟᱹᱲᱛᱤ ᱨᱚᱲᱚᱜᱚᱜ ᱯᱟᱹᱨᱥᱤ ᱠᱟᱱᱟ᱾ ᱜᱚᱴᱟ ᱫᱷᱟᱹᱨᱛᱤ ᱨᱮ ᱯᱟᱥᱛᱚ ᱨᱚᱨᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱔᱕-᱖᱐ ᱢᱤᱞᱤᱭᱚᱱ ᱵᱷᱤᱨᱛᱤ ᱨᱮ ᱦᱩᱭᱩᱜ-ᱟ᱾

ᱵᱷᱮᱜᱟᱨ ᱚᱛᱱᱚᱜ ᱨᱮ ᱯᱟᱥᱛᱚᱱ ᱠᱚ
ᱡᱟᱹᱛᱨᱤᱭᱟᱹ ᱯᱟᱹᱨᱥᱤ ᱞᱮᱠᱟ ᱛᱮ ᱯᱟᱥᱛᱚ ᱯᱟᱹᱨᱥᱤ ᱫᱚ,  ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱥᱟᱢᱟᱝ, ᱮᱛᱚᱢ, ᱟᱨ ᱮᱛᱚᱢ- ᱯᱟᱪᱷᱮ ᱟᱨ ᱦᱚ ᱠᱚᱭᱮ ᱟᱨ ᱯᱟᱪᱷᱮ ᱯᱟᱦᱴᱟ ᱨᱮᱦᱚ ᱨᱚᱲᱚᱜᱚᱜ ᱠᱟᱱᱟ᱾ᱠᱷᱟᱴᱟᱝ ᱯᱟᱥᱛᱚ ᱨᱚᱨᱚᱲ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱵᱟᱝ ᱧᱟᱢ ᱟᱠᱟᱱᱟ, ᱢᱮᱱ ᱠᱷᱟᱱ ᱟᱭᱢᱟ ᱰᱚᱜᱚᱨ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱵᱟᱝ ᱢᱟ ᱯᱟᱥᱛᱚ ᱯᱟᱹᱨᱥᱤ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱ 45 ᱠᱷᱚᱱ 60% ᱦᱚᱲ ᱠᱚᱣᱟᱜ ᱜᱚᱜᱚ ᱯᱟᱹᱨᱥᱤ ᱠᱟᱱᱟ᱾

ᱯᱟᱠᱤᱥᱛᱟᱱ ᱨᱮᱫᱚ, ᱟᱢᱫᱟᱡᱽ 38 ᱱᱤᱡᱩᱛ ᱦᱚᱲ ᱯᱟᱥᱛᱚ ᱯᱟᱹᱨᱥᱤ ᱠᱚ ᱨᱚᱨᱚᱲ ᱠᱟᱱᱟ,  2017 ᱨᱮᱭᱟᱜ ᱦᱚᱲᱞᱮᱠᱷᱟ (census) ᱞᱮᱠᱟ ᱛᱮ, ᱡᱟᱦᱟ ᱫᱚ ᱯᱟᱠᱤᱥᱛᱟᱱ ᱦᱚᱲᱞᱮᱠᱷᱟ  ᱨᱮᱭᱟᱜ 15% ᱦᱤᱥ  ᱠᱟᱱ᱾ ᱰᱷᱮᱨ ᱯᱟᱥᱛᱚ ᱨᱚᱨᱚᱲ ᱦᱚᱲ ᱫᱚ ᱠᱚᱭᱮ ᱯᱟᱪᱷᱮ ᱴᱚᱴᱷᱟ ᱨᱮᱠᱚ ᱜᱤᱨᱟᱹᱵᱟᱥ ᱟᱠᱟᱱᱟ, ᱠᱷᱟᱭᱵᱟᱨ ᱯᱟᱠᱷᱛᱩᱱᱠᱷᱣᱟ ᱟᱨ ᱠᱚᱭᱮ ᱵᱮᱞᱚᱪᱤᱥᱛᱟᱱ ᱠᱚᱨᱮ᱾ ᱟᱨᱦᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱢᱟᱨᱟᱝ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱚᱨᱮ ᱦᱚ ᱯᱟᱥᱛᱚ ᱨᱚᱨᱚᱲ ᱦᱚᱲ ᱠᱚ ᱜᱤᱨᱟᱹ ᱵᱟᱥ ᱟᱠᱟᱱᱟ᱾

ᱦᱩᱰᱤᱧ ᱯᱟᱹᱨᱥᱤᱠᱚ
ᱯᱟᱥᱛᱚ ᱯᱟᱹᱨᱥᱤ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱨᱮᱭᱟᱜ ᱫᱚ ᱞᱟᱹᱵᱤᱫ ᱯᱟᱥᱛᱚ ᱟᱨ ᱠᱚᱭᱮ ᱱᱟᱠᱷᱟ ᱨᱮᱱᱟᱜ ᱫᱚ ᱠᱮᱴᱮᱡ "ᱯᱟᱠᱷᱛᱚ" ᱠᱚ ᱢᱮᱛᱟᱣᱟᱜ ᱠᱟᱱᱟ᱾  ᱵᱟᱱᱟᱨ ᱛᱷᱚᱠ ᱜᱮ ᱟᱨᱦᱚ ᱟᱭᱢᱟ ᱦᱩᱰᱤᱧ ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ᱾ ᱮᱛᱚᱢ ᱛᱷᱚᱠ ᱨᱮᱱᱟᱜ ᱣᱟᱱᱛᱮᱥᱤ ᱦᱩᱰᱤᱧ ᱯᱟᱹᱨᱥᱤ ᱫᱚ ᱯᱟᱥᱛᱚ ᱯᱟᱹᱨᱥᱤ ᱨᱮᱭᱟᱜ ᱠᱷᱟᱥ ᱦᱩᱰᱤᱧ ᱯᱟᱹᱨᱥᱤ ᱟᱠᱟᱱᱟ᱾

ᱮᱛᱚᱢ ᱛᱷᱚᱠ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤᱠᱚ

 ᱫᱩᱨᱨᱟᱱᱤ ᱦᱩᱰᱤᱧ ᱯᱟᱹᱨᱥᱤ (ᱥᱮ ᱮᱛᱚᱢ ᱦᱩᱰᱩᱧ ᱯᱟᱹᱨᱥᱤ)
ᱠᱟᱠᱟᱨ ᱦᱩᱰᱤᱧ ᱯᱟᱹᱨᱥᱤ (ᱥᱮ ᱮᱛᱚᱢ- ᱥᱟᱢᱟᱝ ᱦᱩᱰᱤᱧ ᱯᱟᱹᱨᱥᱤ)
ᱥᱷᱤᱨᱟᱱᱤ ᱦᱩᱰᱤᱧ ᱯᱟᱹᱨᱥᱤ
ᱢᱟᱨᱣᱟᱛ - ᱵᱮᱛᱛᱟᱱᱤ ᱦᱩᱰᱤᱧ ᱯᱟᱹᱨᱥᱤ
ᱣᱟᱱᱮᱛᱥᱤ ᱦᱩᱰᱤᱧ ᱯᱟᱹᱨᱥᱤ

ᱮᱛᱚᱢ ᱨᱮᱭᱟᱱ ᱠᱟᱨᱞᱟᱱᱤ ᱛᱷᱚᱠ
 ᱠᱟᱛᱛᱟᱠ ᱦᱩᱰᱤᱧ ᱯᱟᱹᱨᱥᱤ
ᱵᱟᱱᱩᱪᱤ ᱦᱩᱰᱤᱧ ᱯᱟᱹᱨᱥᱤ
ᱫᱟᱣᱟᱨᱞᱚᱣᱟ ᱦᱩᱰᱤᱧ ᱯᱟᱹᱨᱥᱤ
ᱢᱟᱥᱤᱫᱽᱣᱚᱞᱟ ᱦᱩᱰᱤᱧ ᱯᱟᱹᱨᱥᱤ
ᱧᱟᱡᱤᱨᱣᱚᱞᱟ ᱦᱩᱰᱤᱧ ᱯᱟᱹᱨᱥᱤ

ᱠᱚ'ᱭᱮ' ᱛᱷᱚᱠ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤᱠᱚ
ᱛᱟᱞᱢᱟ ᱜᱷᱤᱞᱡᱤ ᱦᱩᱰᱤᱧ ᱯᱟᱹᱨᱥᱤ (ᱥᱮ ᱠᱚᱭᱮ - ᱯᱟᱪᱷᱮ ᱦᱩᱰᱤᱧ ᱯᱟᱹᱨᱥᱤ
ᱠᱚᱭᱮ ᱯᱟᱥᱴᱟ ᱨᱮᱱᱟᱜ ᱦᱩᱰᱤᱧ ᱯᱟᱹᱨᱥᱤ
ᱭᱟᱥᱩᱯᱷᱡᱟᱭ ᱦᱩᱰᱤᱧ ᱯᱟᱹᱨᱥᱤ

ᱠᱚᱭᱮ ᱯᱟᱥᱴᱟ ᱠᱟᱨᱞᱟᱱᱤ ᱦᱩᱰᱤᱧ ᱯᱟᱹᱨᱥᱤᱠᱚ
ᱛᱟᱱᱤᱣᱚᱞᱟ ᱦᱩᱰᱤᱧ ᱯᱟᱹᱨᱥᱤ
ᱠᱷᱳᱛᱤ ᱦᱩᱰᱤᱧ ᱯᱟᱹᱨᱥᱤ
ᱡᱥᱫᱽᱨᱟᱱ ᱦᱩᱰᱤᱧ ᱯᱟᱹᱨᱥᱤ
ᱵᱟᱝᱥᱟ-ᱚᱨᱟᱠᱡᱟᱭ-ᱛᱩᱨᱤ-ᱡᱟᱡᱤ-ᱢᱟᱝᱜᱟᱞ ᱦᱩᱰᱤᱧ ᱯᱟᱹᱨᱥᱤ
ᱟᱯᱷᱨᱤᱫᱤ ᱦᱩᱰᱤᱧ ᱯᱟᱹᱨᱥᱤ
ᱠᱷᱚᱜᱽᱭᱟᱱᱤ ᱯᱟᱹᱨᱥᱤ
ᱣᱟᱨᱫᱟᱠ ᱦᱩᱰᱤᱧ ᱯᱟᱹᱨᱥᱤ

ᱥᱟᱶᱦᱮᱫ
ᱯᱟᱥᱛᱚ ᱨᱚᱨᱚᱲ ᱦᱚᱲ ᱠᱚᱣᱟᱜ ᱟᱹᱰᱤ ᱥᱮᱫᱟᱭ ᱠᱷᱚᱱ ᱢᱚᱪᱟ ᱨᱚᱲ ᱟᱹᱜᱩ ᱥᱟᱶᱦᱟᱫ ᱛᱟᱦᱮ ᱠᱟᱱ ᱛᱟᱠᱚᱣᱟ, ᱡᱮ ᱞᱮᱠᱟ ᱠᱟᱹᱦᱛᱩᱠ, ᱠᱟᱹᱦᱱᱤ ᱟᱨ ᱚᱱᱚᱲᱦᱮᱠᱚ᱾ ᱚᱞᱟᱜ ᱯᱟᱥᱛᱚ ᱥᱟᱶᱦᱮᱫ ᱦᱟᱨᱟᱵᱩᱨᱩ ᱫᱚ 17 ᱥᱮᱱᱥᱩᱨᱤ ᱨᱮ ᱧᱮᱞ ᱟᱠᱟᱱᱟ᱾ ᱠᱷᱩᱥᱟᱞ ᱠᱷᱟᱱ ᱠᱷᱟᱛᱛᱟᱠ (1613-1689), ᱩᱱᱤ ᱥᱟᱶᱛᱮ, ᱨᱚᱦᱚᱢᱥᱱ ᱵᱟᱵᱟ (1650-1715), ᱛᱟᱠᱤᱱ ᱢᱟᱨᱟᱝ ᱯᱟᱥᱛᱚ ᱠᱚᱵᱤ ᱢᱩᱫᱽ ᱨᱮ ᱠᱤᱱ ᱞᱮᱠᱷᱟᱜ ᱠᱟᱱᱟ᱾ ᱵᱟᱱᱟᱨ ᱠᱚᱵᱤ ᱜᱮ ᱱᱟᱦᱟᱜ ᱠᱷᱟᱭᱵᱟᱨ ᱯᱟᱠᱷᱛᱩᱱᱠᱷᱣᱟ ᱴᱚᱴᱷᱟ ᱨᱮᱱ ᱠᱤᱱ ᱛᱟᱦᱮ ᱠᱟᱱᱟ᱾ᱟᱦᱢᱟᱫᱽ ᱥᱟᱦ ᱫᱩᱨᱨᱟᱱᱤ (1722-1772), ᱚᱠᱛᱮ ᱠᱷᱚᱱ ᱜᱮ ᱯᱟᱥᱛᱚ ᱯᱟᱹᱨᱥᱤ ᱟᱫᱟᱞᱚᱛ ᱠᱚᱨᱮ ᱞᱟᱲᱪᱟᱲᱚᱜ ᱮᱦᱚᱵ ᱞᱮᱱᱟ᱾ ᱯᱟᱹᱦᱤᱞ ᱯᱟᱥᱛᱚ ᱯᱟᱲᱦᱟᱜ ᱯᱚᱛᱚᱵ ᱫᱚ ᱟᱦᱢᱚᱫᱽ ᱥᱷᱟᱦ ᱫᱩᱨᱨᱟᱱᱤ ᱚᱠᱛᱮ ᱨᱮ ᱢᱚᱦᱢᱚᱫᱽ ᱠᱟᱠᱟᱨ ᱦᱚᱛ ᱛᱮ 'ᱢᱟᱨᱤᱯᱷᱟᱛ-ᱟᱞ-ᱟᱯᱷᱜᱟᱱᱤ (ᱯᱟᱥᱛᱚ ᱟᱹᱠᱤᱞ [ᱯᱟᱥᱛᱚ]") ᱧᱩᱛᱩᱢ ᱛᱮ ᱪᱷᱟᱯᱟ ᱥᱚᱫᱚᱨ ᱞᱮᱱᱟ᱾   
ᱵᱟᱨᱦᱮ ᱡᱚᱱᱚᱲ

 Pashto Dictionary with Phonetic Keyboard & Auto-Suggestion
 Pashto Phonetic Keyboard
 Pashto Language & Identity Formation in Pakistan
 Indo-Aryan identity of Pashto
 Henry George Raverty. A Dictionary of the Puk'hto, Pus'hto, or Language of the Afghans. Second edition, with considerable additions. London: Williams and Norgate, 1867.
 D. N. MacKenzie, "A Standard Pashto" , Khyber.org
 Freeware Online Pashto Dictionaries 
 A Pashto Word List
 Origins of Pashto
 Resources for the Study of the Pashto Language
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱛᱷᱚᱠ: ᱯᱟᱹᱨᱥᱤ
ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱤᱨᱟᱱᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ: ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ

ᱟᱨᱦᱚᱸ ᱧᱮᱞ ᱢᱮ
ᱥᱟᱨᱤ ᱯᱟᱹᱨᱥᱤ

ᱥᱟᱹᱠᱷᱭᱟᱹᱛ